Document ID: 31989R3119

*****
ΚΑΝΟΝΙΣΜΟΣ (ΕΟΚ) αριθ. 3119/89 ΤΗΣ ΕΠΙΤΡΟΠΗΣ
της 17ης Οκτωβρίου 1989
για την τροποποίηση του κανονισμού (ΕΟΚ) αριθ. 3294/86, που καθορίζει τους συντελεστές μετατροπής που θα εφαρμοσθούν για τη μετατροπή των εισφορών και των επιστροφών στον τομέα του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 για την αξία της λογιστικής μονάδας και τους συντελεστές μετατροπής που θα εφαρμοσθούν στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (2), και ιδίως το άρθρο 2 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3294/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3087/89 (4), καθόρισε μία ειδική γεωργική ισοτιμία· ότι είναι σκόπιμο, για λόγους διοικητικής απλοποιήσεως, να χρησιμοποιηθεί ο συντελεστής μετατροπής που ελήφθη υπόψη για τον υπολογισμό των νομισματικών εξισωτικών ποσών ως ειδική γεωργική ισοτιμία στον τομέα του ρυζιού· ότι ο συντελεστής αυτός καθορίζεται σύμφωνα με το άρθρο 3α του κανονισμού (ΕΟΚ) αριθ. 3152/85 της Επιτροπής της 11ης Νοεμβρίου 1985 για λεπτομέρειες εφαρμογής του κανονισμού (ΕΟΚ) αριθ. 1676/85 της 11ης Ιουνίου 1985 για τον καθορισμό της αξίας της λογιστικής μονάδας και των συντελεστών μετατροπής για τους σκοπούς της κοινής αγροτικής πολιτικής (5), όπως τροποποιήθηκε τελευταία από τον κανονισμό (ΕΟΚ) αριθ. 2300/89 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3294/86 τροποποιείται ως εξής:
1. Στο άρθρο 1, η παράγραφος 2 αντικαθίσταται από το ακόλουθο κείμενο:
«2. Η ειδική γεωργική ισοτιμία είναι ο συντελεστής που αναφέρεται στο άρθρο 3α του κανονισμού (ΕΟΚ) αριθ. 3152/85 της Επιτροπής (*).
(*) ΕΕ αριθ. L 310 της 21. 11. 1985, σ. 1.»
2. Το άρθρο 1 παράγραφος 3, τα άρθρα 2 και 3 καθώς και το παράρτημα καταργούνται.
Άρθρο 2
Ο παρών κανονισμός αρχίζει να ισχύει στις 31 Οκτωβρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1989.

Labels: 3
17
6